Беларуская федэрацыя футбола

Беларуская федэрацыя футбола (БФФ) — грамадская арганізацыя, якая займаецца правядзеннем футбольнага першынства і падрыхтоўкай зборных Беларусі па футболе.

 Гісторыя 
Заснаваная 22 снежня 1989 года. З 1992 года ў складзе Міжнароднага саюза футбольных таварыстваў, а з 1993 года — Саюзу еўрапейскіх футбольных таварыстваў.

 Перыяд кіраўніцтва У. Базанава 
27 сакавіка 2019 года старшынёй БФФ быў абраны Уладзімір БазанаўВладимир Базанов официально стал новым главой АБФФ. 

У пачатку 2020 года, падчас пандэміі COVID-19, калі ўсе еўрапейскія чэмпіянаты і большасць сусветных былі спынены, кіраўніцтва АБФФ прыняло рашэнне чэмпіянат Беларусі працягваць. У далейшым асобныя матчы пераносіліся ў сувязі з успышкамі хваробы ў камандах, але не заўсёды: напрыклад, некалькі футбалістаў брэсцкага «Дынама» былі вымушаны гуляць з COVID-19 супраць «Смалявічаў» (16-ы тур) і гродзенскага «Нёмана» (18-ы тур). 

У жніўні 2021 года падчас пратэстаў у краіне кіраўніцтва АБФФ не дазваляла масава збірацца заўзятарам у Мінску: адбыліся пераносы гульняў 21-га тура чэмпіяната Беларусі сталічных клубаў «Дынама» і «Мінск»; пазней матчы праходзілі без гледачоў.

Вясной 2020 года УЕФА зрабіла заяву, што выплаціць кожнай асацыяцыі, у т.л. АБФФ, 4,3 млн еўра. Аднак, ці атрымала федэрацыя грошы, і калі так, то на што яны былі зрасходаваны, невядома.

За 2019 — першую палову 2021 гадоў пры старшынстве Базанава на пасадзе старшыні нацыянальная зборная правяла 24 матчы, з якіх 7 перамог, 3 нічыі і 14 паражэнняў. У перыяд кіраўніцтва Уладзіміра Базанава 5 прафесійных футбольных клубаў спынілі існаванне.

 Скандалы 
У красавіку 2021 года адзін з намеснікаў старшыні федэрацыі Міхаіл Юр’евіч Ботнікаў быў спынены супрацоўнікамі ДАІ, якія зафіксавалі алкагольнае ап’яненне (1,3 праміль). Быў складзены пратакол па ч.2 арт. 18.15 КоАП Рэспублікі Беларусь.

 Структура АБФФ 
У адпаведнасці з палажэннямі Статута АБФФ акрамя Канферэнцыі, як вышэйшага органа, органы Асацыяцыі падпадзяляюцца на некалькі груп.

Кіруючыя органы:
 Выканаўчы камітэт (Выканкам);
 Бюро Выканаўчага камітэта (Бюро Выканкама);
 Старшыня.

Дысцыплінарныя і юрысдыкцыйных органы:
 Футбольны арбітраж;
 Апеляцыйны камітэт;
 Камітэт кантрольна-дысцыплінарны і па этычных пытаннях;
 Камітэт па клубнаму ліцэнзаванню;
 Апеляцыйны камітэт па клубнаму ліцэнзаванню;
 Камітэт па статусе і пераходах футбалістаў.

Адміністрацыйны орган:
 Адміністрацыя АБФФ.

Орган фінансавага кантролю:
 Унутраны орган фінансавага кантролю — кантрольна-рэвізійная камісія.

 Старшыні 
 Яўген Шунтаў (1989—1999)
 Рыгор Фёдараў (1999—2003)
 Генадзь Мікалаевіч Невыглас (2003 — 22 красавіка 2011)
 Сяргей Мікалаевіч Румас (22 красавіка 2011 — 27 сакавіка 2019)
 Уладзімір Аляксандравіч Базанаў (27 сакавіка 2019 — 22 сакавіка 2023)
 Мікалай Мікалаевіч Шарснёў (з 22 сакавіка 2023)

 Спасылкі 
 Афіцыйны сайт 

Катэгорыя:Футбол у Беларусі
Беларусь
Катэгорыя:Спартыўныя арганізацыі Беларусі